Kerajaan ini banyak berhadapan dengan rasuah, dan rakyatnya melihat pemerintahan ini sebagai suatu negara yang dibonekakan pihak British. Perkara ini, selain kekalahan negara tersebut dalam Perang Palestin yang dianggap sungguh memalukan itu telah membawa kepada Revolusi Mesir 1952 oleh Gerakan Pegawai Bebas yang menggulingkan pemerintahan Raja Farouk I. Baginda turun takhta agar mahkota baginda diberikan kepada anakandanya Fuad II yang pada ketika itu sangat muda, namun pemerintahan ini dihapuskan secara rasminya setahun kemudian digantikan dengan suatu pemerintahan republik. Status undang-undang Sudan hanya diselesaikan pada tahun 1954, ketika Mesir dan Britain bersetuju bahawa ia harus diberikan kemerdekaan pada tahun 1956.